“O‘ztemiryo‘lyo‘lovchi” AJ axborot xizmatining xabariga ko‘ra, Toshkent—Samarqand—Qarshi yo‘nalishida qatnovchi 762/761-raqamli «Afrosiyob» tezyurar poyezdiga texnik xizmat ko‘rsatilishi munosabati bilan 16-17-18 dekabr kunlarida bu yo‘nalishdagi 3ta reys yuqori qulaylikdagi vagonlarda amalga oshiriladi. Shu tufayli 762/761-raqamli poyezdning jadvali o‘zgaradi. Eslatib o‘tamiz, shu yilning 5 sentabridan boshlab Toshkent—Samarqand yo‘nalishidagi 760/759-raqamli «Afrosiyob» tezyurar poyezdining qatnov yo‘li yo‘lovchilarni tashish uchun Qarshi stansiyasigacha uzaytirilgandi. Shundan beri har kuni poyezd soat 07:00da Toshkentdan yo‘lga chiqib, 500 kilometrdan ortiq masofani 3 soatu 10 daqiqa davomida bosib o‘tgan holda Qarshi shahriga kirib bormoqda.